Lään (Rootsi)

Lään (rootsi keeles län) on 1. järgu haldusüksuse tüüp Rootsis.

Rootsi jaguneb praegu 21 lääniks. 

Ajalugu

Birger Jarl ja Magnus Aidalukk kehtestasid lossiläänid (slottslän), kui ledung kujundati ümber kindlateks maksudeks. Olid ka kuningliku perekonna liikmete ülalpidamisläänid, pandiläänid laenude puhul eraisikutelt kroonile ja teenistusläänid vastutasuks sõjaväeteenistuse eest. 

1634. aasta valitsemisreformiga kehtestati läänisüsteem. Esialgsed läänid kajastuvad ajaloolistes maakondades. 

Aastast 1810 on jaotus läänideks põhijoontes säilinud. Viimasel ajal on siiski toimunud kolm suuremat muudatust. Aastal 1968 liideti Stockholmi linn Stockholmi lääni koosseisu. 1. jaanuaril 1997 liideti Kristianstadi lään ja Malmöhusi lään Skåne lääniks. 1. jaanuaril 1998 moodustati Västra Götalandi lään, kuhu ühendati varasemad Göteborgi ja Bohusi lään, Älvsborgi lään ja Skaraborgi lään, välja arvatud Habo vald ja Mullsjö vald.

Halduskorraldus
Poliitilisi funktsioone täidavad maavolikogu (landstingsfullmäktige), mille valib rahvas, ja maavalitsus (länsstyrelse), mis on riigi organ läänis.   

Maavalitsus

Maavalitsus (länsstyrelse) on riigi piirkondlik esindaja, mis toimib lääni ja riigi vahelise vahelülina. Maavalitsuse juhi, keda kutsutakse maavanemaks (landshövding), nimetab Rootsi valitsus. Läänivalitsuse kompetentsis on muuhulgas teatud sotsiaalküsimused ja piirkondlik sotsiaalne planeerimine.  

Lääni riiklike organite seas on ka näiteks lääni töökomisjon ja metsavalitsus. Need alluvad vastavale üleriigilisele organile.   

Landsting
Landsting on teise astme kohalik omavalitsus, mille poliitiline organ on maavolikogu (landstingsfullmäktige). Maavolikogu nimetab landsting'i valitsuse, mis juhib ja koordineerib landsting'i tööd. Landsting'i kompetentsis on tähtsaimal kohal tervishoiuküsimused. Tavaliselt on selle kompetentsis ka haridus, kultuur (peamiselt lääni muusikaasutused, teatrid ja muuseumid) ning majanduse toetamine. Ühistranspordi valdkond on sageli jaotatud landsting'i ja valdade vahel. landsting'i tegevust finantseeritakse riigieelarvest ja landsting'ii maksudest. Seda reguleerib muuhulgas omavalitsusseadus.   

Kolmes läänis on halduskorraldises omapärad. Gotlandi läänis landsting puudub ja selle ülesandeid täidab Gotlandi vald. Skåne läänis ja Västra Götalandi läänis on landsting'ile katseliselt antud suurem kompetents, sealhulgas suurem vastutus piirkonna arengu eest.

Rootsi praegused läänid
pisi|püsti|Rootsi läänid
 Lään  Läänitäht (ISO 3166-2:SE) Pindala (km²) Elanike arv  (30. juuni 2006) Halduskeskus Asutamise aasta  20px Blekinge lään   K    2941 151 186  Karlskrona   1683  20px Dalarna lään   W    28 194 276 266  Falun   1634 (nimevahetus 1997)  20px Gävleborgi lään   X    18 191 276 256  Gävle   1762  20px Hallandi lään   N    5454 287 669 Halmstad   1719  20px Jämtlandi lään   Z    49 443 126 854  Östersund   1810  20px Jönköpingi lään   F    10 475 330 974  Jönköping   1687  20px Kalmari lään   H    11 171 234 012  Kalmar   1634  20px Kronobergi lään   G    8458 179 083  Växjö   1674  20px Norrbotteni lään   BD    98 911 251 867  Luleå   1810  20px Ojamaa lään   I    3140 57 426   Visby   1678 (?)  20px Skåne lään   M    11 027 1 176 437   Malmö   1997  20px|Stockholms läns vapen Stockholmi lään   AB    6490 1 904 204  Stockholm   1968  20px Södermanlandi lään   D    6060 262 798  Nyköping   1634  20px Uppsala lään   C    6989 304 943   Uppsala   1634  20px Värmlandi lään   S    17 583 273 354  Karlstad   1779  20px Västerbotteni lään   AC    55 432 257 128   Umeå   1638  20px Västernorrlandi lään   Y    21 678 244 197  Härnösand   1762  20px Västmanlandi lään   U    6302 262 050  Västerås   1634  20px Västra Götalandi lään   O  23 942   1 534 860  Göteborg 1998  20px Örebro lään   T    8517 274 675  Örebro   1634  20px Östergötlandi lään   E    10 562 416 756  Linköping   1634 (?) 

Varasemad Rootsi läänid
Göteborgi ja Bohusi lään (liidetud Västra Götalandi lääni koosseisu) 
Kopparbergi lään (ümber nimetatud Dalarna lääniks)
Kristianstadi lään (liidetud Skåne lääni koosseisu) 
Malmöhusi lään (liidetud Skåne lääni koosseisu) 
Nyköpings län (liidetud Södermanlandi lääni koosseisu)
Närke ja Värmlandi lään (jaotati Örebro lääni ja Värmlandi lääni vahel)
Skaraborgi lään (suurem osa sellest liideti Västra Götalandi lääni koosseisu)
Svartsjö län (ala on praegu Stockholmi lääni koosseisus)
Älvsborgi lään (liideti Västra Götalandi lääni koosseisu) 
Ölandi lään (ala on praegu Kalmari lääni koosseisus)
Överståthållarämbetet (praegu ''Stockholmi lääni koosseisus) 
Upplandi lään
Finspångi lään
Linköpingi lään
Stegeborgi lään
Vadstena lään
Hofi lään
Hudiksvalli lään
Norrlandi lään

Vaata ka
Rootsi haldusjaotus
Rootsi läänide loend pindala järgi
Rootsi läänide loend elanike arvu järgi
Rootsi valdade loend läänide kaupa

Kategooria:Haldusüksused
Kategooria:Rootsi